Дзяржаўная ўстанова адукацыі

“Магілёўская гарадская гімназія № 1”

**РАСПРАЦОЎКА ЎРОКА З ВЫКАРЫСТАННЕМ**

**ТЭХНАЛОГІЙ ШІ**

**Абвесны лад. Часы дзеяслова, утварэнне і ўжыванне**

**часавых формаў дзеяслова**

**(7 клас)**

Аўтар:

**Давідовіч Таццяна Валер’еўна**,

настаўнік беларускай мовы і

літаратуры ДУА “Магілёўская гарадская гімназія № 1”,

2-я кваліфікацыйная катэгорыя,

tatyanadvdvch@gmail.com

Магілёў, 2025

**Тлумачальная запіска**

да плана-канспекта ўрока на тэму: «Абвесны лад. Часы дзеяслова, утварэнне і ўжыванне часавых формаў дзеяслова».

**Актуальнасць і навізна распрацоўкі**

Праблема фарміравання граматычнай кампетэнцыі вучняў у сучаснай школе з’яўляецца адной з ключавых у выкладанні беларускай мовы. Адэкватнае ўспрыманне і выкарыстанне часавых форм дзеясловаў — неад’емная частка развіцця маўленчых уменняў. Асаблівасцю дадзенага плана-канспекта з'яўляецца яго скіраванасць не толькі на граматычны аналіз, але і на свядомае выкарыстанне вучнямі граматычных форм у кантэксце, а таксама на развіццё мыслення і маўленчых здольнасцей праз актыўную камунікатыўную дзейнасць. Навізна заключаецца ў выкарыстанні інтэрактыўных методык, а таксама элементаў штучнага інтэлекту для персаналізацыі навучання і самастойнай праверкі ведаў вучнямі.

**Апісанне выкарыстаных тэхналогій штучнага інтэлекту**

У распрацоўцы ўрока прадугледжана выкарыстанне тэхналогій штучнага інтэлекту (ШІ) для павышэння эфектыўнасці навучання, у прыватнасці ChatGPT-4o Mini.

Перавагі:  
– Можа генерыраваць дыялогі, дапамагаць з утварэннем і аналізам часавых форм;  
– Магчыма задаць ролі, тэмы, моўны ўзровень;  
– Добра падыходзіць для маўленчых гульняў і зваротнай сувязі.

Прыклад выкарыстання: “Зрабі са мной дыялог пра школьнае жыццё, выкарыстоўвай дзеясловы ў цяперашнім, прошлым і будучым часе. Пасля кожнага сказа скажы, які час выкарыстаны”.

**Чакаемыя вынікі**

– Вучні авалодаюць ведамі аб граматычных часах дзеяслова і іх утварэнні;  
– Навучацца адрозніваць і свядома выкарыстоўваць формы цяперашняга, прошлага і будучага часу;  
– Засвояць паняцце трывання (закончанасць/незакончанасць) і яго суаднесенасць з часам дзеяслова;  
– Павысяць маўленчую і граматычную дасведчанасць;  
– Сфарміруецца цікавасць і павага да беларускай мовы як важнага кампанента нацыянальнай ідэнтычнасці.

**Мэтавая аўдыторыя**

Распрацоўка разлічана на вучняў 7 класа, якія валодаюць асноўнымі паняццямі граматыкі і гатовыя да ўспрымання больш складаных з’яў беларускай мовы. Таксама план можа быць адаптаваны для выкарыстання ў гуртках або індывідуальных занятках.

**Абгрунтаванне выбару форм і метадаў работы**

У дадзенай распрацоўцы перавага аддадзена камбінацыі традыцыйных і сучасных формаў навучання:  
– формы працы: індывідуальная, парная, фронтальная – для максімальнага ўцягнення вучняў у навучальны працэс;  
– метады: тлумачальна-ілюстрацыйны, часткова-пошукавы, праблемны, практычны;  
– прыёмы: аналіз тэксту, маўленчая практыка, трансфармацыя сказаў, гульнявыя сітуацыі.  
 Такі падыход дазваляе максімальна актывізаваць вучэбную дзейнасць вучняў, забяспечыць міжпрадметныя сувязі, а таксама сфарміраваць устойлівую матывацыю да вывучэння роднай мовы.

**Тэма:** **Абвесны лад. Часы дзеяслова, утварэнне і ўжыванне**

**часавых формаў дзеяслова**

**Мэта:** дапамагчы асэнсаваць наяўнасць у беларускай мове формаў цяперашняга, прошлага і будучага часу дзеясловаў, выразна ўсвядоміць значэнні гэтых часоў, суадноснасць паміж рэальным і граматычным часам, пазнаёміць са спосабамі выражэння часавых значэнняў, навучыць выяўляць часавыя значэнні на аснове канкрэтнага зместу тэксту; засвоіць правілы ўтварэння формаў часу дзеясловаў закончанага і незакончанага трывання; папярэдзіць памылкі, звязаныя з парушэннем суаднесенасці трывання і часу дзеяслоўных форм. Спрыяць развіццю разумовых здольнасцей вучняў, узбагачэнню іх маўлення свядомым ужываннем формаў таго ці іншага часу. Выхоўваць любоў да роднай мовы, да маці.

**Тып урока:**камбінаванай будовы.

**Абсталяванне:** карткі**,** гексы, прэзентацыя з заданнямі, матэрыялы, згенерыраваныя чатам GPT.

**Ход урока**

**І. Арганізацыйны момант** (2 хвіліны)

* Вітанне з класам, арганізацыя на рабочых месцах.
* Растлумачце сэнс прыказак, запісаных на дошцы. Якую з ix у якасці дэвіза возьмем сёння на ўрок? Чаму?

**Запісы на дошцы**

Памалу едучы, далей заедзеш.

Завіхайся, але не спяшайся.

**ІІ. Паўтарэнне раней вывучанага** (4 хвіліны)

* **Франтальнае апытанне:**
* На якія пытанні адказваюць дзеясловы ў неазначальнай форме? *(Што рабіць? Што зрабіць?)*
* Якія суфіксы маюць дзеясловы ў неазначальнай форме? *(-ць-, -ці-, -чы-)*
* Дапоўніце сказ: дзеясловы бываюць асабовыя і *…(безасабовыя),* пераходныя і…(*непераходныя)*, зваротныя і … (*незваротныя)*.
* Дайце характарыстыку дзеяслову ў сказе *Вучні добра валодаюць роднай мовай. (Валодаюць – асабовы, непераходны, незваротны.)*
* Прывядзіце прыклады суадносных пар дзеясловаў закончанага і незакончанага трывання. *(Жаць – зжаць, крычаць – крыкнуць, назваць – называць, выклікаць – выклікаць.)*

**ІІІ. Праверка дамашняга задання** (4 хвіліны)

* **Пр. 84**
* Назавіце, якія ёсць лады дзеяслова? *(Абвесны, загадны, умоўны.)*
* Што абазначаюць дзеясловы ўмоўнага ладу? *(Дзеянне, магчымае пры пэўных умовах.)*
* Як утвараюцца формы ўмоўнага ладу дзеясловаў? *(Шляхам далучэння да форм прошлага часу часціцы бы (б).)*
* Назавіце, якія вы ўтварылі формы ўмоўнага ладу дзеясловаў, укажыце іх род і лік.  *(Купіў бы – м. р., адз.л.; зразумела б – ж.р.,адз. л.; завёў бы – м.р., адз. л.; маглі б – мн. л.; пасмяялася б – ж.р., адз. л.)*
* Назавіце разрады выдзеленых займеннікаў. *(Сабе – зваротны ў Д. скл.; мяне – асабовы – я; хто-небудзь – няпэўны;*

*самі – азначальны; такога – указальны – такі.)*

**ІV. Вывучэнне новай тэмы** з выкарыстаннем гексаў (Дадатак А) (5 хвілін)

**§ 16. Абвесны лад. Часы дзеяслова, утварэнне і ўжыванне часавых формаў дзеяслова**

* Мы ўжо ведаем, што толькі дзеясловы абвеснага ладу могуць абазначаць дзеянне, якое адбываецца ў цяперашнім часе, адбывалася ў прошлым часе ці адбудзецца ў будучым часе. Таксама нам вядома, што дзеясловы могуць быць незакончанага і закончанага трывання. Дзеясловы незакончанага трывання могуць ужывацца ў цяперашнім, прошлым і будучым складаным часе. Дзеясловы закончанага трывання – толькі ў прошлым і будучым простым часе. Дзеясловы цяперашняга часу ўтвараюцца ад інфінітываў пры дапамозе асабовых канчаткаў. Напрыклад: (я) чытаю. Дзеясловы прошлага часу ўтвараюцца ад асновы інфінітыва пры дапамозе суфікса -л- (-ў-) і канчаткаў. Напрыклад: чытаў (незак. тр.), прачытаў (зак. тр.). Дзеясловы будучага часу маюць простую і складаную формы. Форма будучага складанага часу ўтвараецца шляхам спалучэння дзеяслова *быць* у форме будучага часу і неазначальнай формы дзеяслова незакончанага трывання. Напрыклад: буду чытаць (скл. ф.), прачытаю (пр. ф.).

**V. Замацаванне набытых ведаў** (7 хвілін)

– Ад дзеясловаў неазначальнай формы *сядзець, устаць, уставаць*

утварыце формы ўсіх часоў, потым праверце сябе, параўнаўшы свае запісы з запісамі на слайдзе.

|  |  |  |  |
| --- | --- | --- | --- |
| Інфінітыў | Цяперашні час  (лік, асоба) | Прошлы час (лік, род у адз. л.) | Будучы час (лік, асоба) |
| Сядзець (нез.тр.) |  |  |  |
| Устаць (зак. тр.) |  |  |  |
| Уставаць (незак. тр.) |  |  |  |

|  |  |  |  |
| --- | --- | --- | --- |
| Інфінітыў | Цяперашні час  (лік, асоба) | Прошлы час (лік, род у адз. л.) | Будучы час (лік, асоба) |
| Сядзець (нез.тр.) | (я) сяджу,  (ты) сядз-іш,  (ён) сядз-іць;  (мы) сядз-ім,  (вы)седзі-це, (яны) сядз-яць | (я, ты, ён - адз. л. м.р.) сядзеў,  (адз. л., ж.р. ці н.р.) сядзела,  (мн. л.) сядзелі | буду (будз-еш, будз-е; будз-ем, будз-еце, буд-уць) сядзець |
| Устаць (зак. тр.) | – | (я, ты, ён - адз. л. м.р.)устаў,  (адз. л., ж.р. ці н.р.) устала,  (мн. л.) усталі | устан-у, устан-еш, устан-е; устан-ем, устан-еце, устан-уць |
| Уставаць (незак. тр.) | уста-ю, уста-еш, уста-е; уста-ём, уста-яце, уста-юць | уставаў, уставала, уставалі | буду (будз-еш, будз-е; будз-ем, будз-еце, буд-уць) уставаць |

**ФІЗКУЛЬТХВІЛІНКА** (3 хвіліны)

**Кінезіялагічныя практыкаванні**

1. **Пальчыкавая гімнастыка** (Злучаць вялікі палец з кожным астатнім пальцам па чарзе, спачатку на правай, потым на левай руцэ.)
2. **"Вушка-нос"** (Правай рукой браць за кончык носа, а левай — за супрацьлеглае вуха. Потым хутка памяняць рукі.)

* **Пр. 90 (пісьмова)** (5 хвілін)

Выразнае чытанне верша Міхася Пазнякова “Матчыны рукі”.

* Якія пачуцці выклікаў верш? *(Удзячнасці за мацярынскую любоў і клопаты.)*
* Назавіце дзеясловы ў форме прошлага часу. (*Мінуў, шылі, вязалі, ткалі, садзілі, палолі, граблі, насілі, збіралі, жалі, пралі, мылі, таўклі, гатавалі, збівалі, малолі, пяклі…*)
* Дзеясловы *пяшчоцілі, люлялі, не шкадавалі* перакладзіце на рускую мову. *(Ласкали, баюкали, не жалели.)*
* Запішыце іх у формах розных лікаў і родаў. Абазначце суфіксы прошлага часу. *(Пяшчоцілі – пяшчоціў (м.р.), пяшчоціла (ж.р.,н. р.); люлялі – люляў (м.р.), люляла (ж.р,н.р.); не шкадавалі – шкадаваў (м.р.), шкадавала (ж.р., н.р.).)*
* **Рубрыка “ЗВЯРНІЦЕ ЎВАГУ”** (с.57) (2 хвіліны)
* **Пр. 91** (вусна) (2 хвіліны)
* **Работа з чатам** **GPT** (5 хвілін)
* Сярод граматычных памылак часта можна сустрэць парушэнне суаднесенасці трывання і часу дзеяслоўных форм. Для таго, каб гэта праілюстраваць, я звярнулася да чата GPT і папрасіла знайсці такія прыклады. Нейрасетка не толькі знайшла прыклады сказаў з парушэннямі, але прапанавала тлумачэнні і практыкаванні з ключамі, каб папрактыкавацца. Прапаную звярнуцца да гэтага матэрыялу.

**Прыклады сказаў з парушэннем суаднесенасці трывання і часу**

|  |  |  |
| --- | --- | --- |
| Прыклад | Прычына памылкі | Правільны варыянт |
| *Калі ён* ***прачытваў*** *кнігу, я яму тэлефанаваў.* | *“прачытваў”* — недарэчны дзеяслоў, бо **прачытваць** — форма незакончанага трывання, але з прыстаўкай, якая часта надае значэнне завершанасці. | *Калі ён* ***чытаў*** *кнігу, я яму тэлефанаваў.* |
| *Я ўжо* ***пішу*** *дыплом, калі ён мне патэлефанаваў.* | змешванне цяперашняга і прошлага часу пры апісанні мінулых падзей. | *Я ўжо* ***пісаў*** *дыплом, калі ён мне патэлефанаваў.* |
| *Ён доўга* ***піша*** *праект, але ўсё роўна не паспеў.* | **піша** – дзеяслоў цяперашняга часу, паспеў – прошлага. | *Ён доўга* ***пісаў*** *праект, але ўсё роўна не паспеў.* |
| *Калі пачалася вясна, яго* ***пераводзяць*** *у суседні горад.* | пачалася – закончанае трыванне, **пераводзяць** – незакончанае | *Калі пачалася вясна, яго* ***перавялі*** *ў суседні горад.* |

**VІІ. Вынікі ўрока. Рэфлексія** (3 хвіліны)

* Прачытаем разам тэкст **пр. 89**, устаўляючы прапушчаныя словы. Пры неабходнасці будзем звяртацца да гексаў на слайдзе.


***Прыём «Працягні фразу»***

* Пасля сённяшняга ўрока я ведаю...
* На сённяшнім уроку я навучыўся(лася)...

**VІІІ. Дамашняе заданне** (1 хвіліна)

§ 16, пр. 92, заданне, згенерыраванае чатам GPT **“Практыкаванне на** **вызначэнне і выпраўленне парушэння суаднесенасці трывання і часу дзеясловаў у сказах”** (па жаданню, гл. Дадатак Б)

**ДАДАТАК А**



ДАДАТАК Б

**Практыкаванне: Знайдзі і выправі памылку**

|  |
| --- |
| У кожным сказе ёсць парушэнне суаднесенасці трывання і часу. **Твая задача:**1. Знайдзі дзеяслоў (або дзеясловы), у якіх парушана трыванне або час. 2. Выправі сказ, каб ён гучаў граматычна правільна і лагічна. |
| **1. Я ўжо прачытваў кнігу, калі пачалася лекцыя.**  **2. Мы пачынаем глядзець фільм, як раптам адключылі святло.**  **3. Яны доўга прыязджалі, але нарэшце прыехалі.**  **4. Ты чытала гэты артыкул, калі я яшчэ толькі знаходзіў яго ў інтэрнэце.**  **5. У дзяцінстве я часта прачытваў гэтую казку.**  **6. Я збіраўся ісці ў краму, але раптам ідзе дождж.**  **7. Калі ён адкрываў дзверы, туды ўжо ўваходзілі госці.** |

**✅ Ключы і тлумачэнні:**

**1.**❌ *Я ўжо* ***прачытваў*** *кнігу, калі пачалася лекцыя.*  
✅ **Я ўжо чытаў кнігу, калі пачалася лекцыя.**  
**Тлумачэнне:** «прачытваў» утвараецца ад дзеяслова закончанага трывання «прачытаць», але мае форму незакончанага — гэта няўдалая гібрыдная форма. У значэнні "быў у працэсе" трэба ўжыць **чытаў**.

2.❌ *Мы* ***пачынаем*** *глядзець фільм, як раптам* ***адключылі*** *святло.*  
✅ **Мы пачалі глядзець фільм, як раптам адключылі святло.**  
**Тлумачэнне:** першая частка — цяперашні час, другая — прошлы. Каб перадаць адначасовасць падзей у мінулым, ужываем **пачалі**.

**3.**❌ *Яны доўга* ***прыязджалі****, але нарэшце* ***прыехалі****.*  
✅ **Яны доўга ехалі, але нарэшце прыехалі.**  
**Тлумачэнне:** **прыязджалі** (незавершанае дзеянне) — недарэчная форма. Трэба **ехалі** — працэс.

**4.**❌ *Ты* ***чытала*** *гэты артыкул, калі я яшчэ толькі* ***знаходзіў*** *яго ў інтэрнэце.*  
✅ **Ты чытала гэты артыкул, калі я яшчэ толькі знаходзіў яго ў інтэрнэце.**  
**Прымальная, але лепш:**  
✅ **Ты чытала гэты артыкул, калі я яго яшчэ толькі шукаў у Інтэрнэце.**  
**Тлумачэнне:** **знаходзіў** — быццам знайшоў шмат разоў, але маецца на ўвазе сам працэс пошуку.

**5.**✅ *У дзяцінстве я часта* ***прачытваў*** *гэтую казку.*  
**Тлумачэнне:** Тут **прачытваў** ужыта карэктна — значэнне **шматразовага** дзеяння ў мінулым. **→ Без памылкі!**

**6.**❌ *Я* ***збіраўся*** *ісці ў краму, але раптам* ***ідзе*** *дождж.*  
✅ **Я збіраўся ісці ў краму, але раптам пайшоў дождж.**  
**Тлумачэнне:** змешванне прошлага часу (**збіраўся**) з цяперашнім (**ідзе**). Каб перадаць лагічную паслядоўнасць, абедзве падзеі павінны быць у мінулым.

**7.**✅ *Калі ён* ***адкрываў*** *дзверы, туды ўжо* ***ўваходзілі*** *госці.*  
**Тлумачэнне:** Усё правільна – дзеянні адбываюцца паралельна ў мінулым, абодва дзеясловы незакончанага трывання. **→ Без памылкі!**

**Спіс выкарыстанай літаратуры**

1. Беларуская мова: вучэбны дапаможнік для 7 класа ўстаноў агульнай сярэдняй адукацыі з беларускай і рускай мовамі навучання / Г.М. Валочка, В.У. Зелянко, С. А. Язерская. – Мінск : Нац. ін-т адукацыі, 2020. – 238 с.
2. Сіўковіч, В.М. Беларуская мова ў пытаннях і адказах; дапаможнік для вучняў старшых класаў і абітурыентаў / В. М. Сіўковіч. – Мінск : Адукацыя і выхаванне, 2021. – 584 с.